Հետզհետէ դրանց են միանում նաեւ Մաշհադի եւ Շիրազի եւ Ռաշտի (1963) մասնաճիւղերը։ Իսկ նկատի ունենալով համաշխարհային Բ պատերազմի թողած անցանկալի հետեւաքները, դրանցից ոմանք դադարում են աշխատելուց։ Այդ բոլորով հանդերձ «Արարատ» կազմակերպութիւնը չի ընկճւում, եւ անձնատուր չի լինում պայմանների թելադրանքներին ու վերջապէս երկրորդ անգամը լինելով մասնաճիւղերի յարաբերական կապարը սերտացնելու եւ հաւաքականութեան ուժի հզօրութիւնը շեշտաւորելու համար, 1954 թւականի ամռանը հիմնադրւում է Ուրմիայի, Թաւրիզի ու Գեարդաբադի մասնաճիւղերը, եւ հէնց նոյն թւականի ամռանը՝ Ուրմիայում տեղի են ունենում միջ –մասնաճիւղային առաջին մրցութիւնները՝ Թեհրանի եւ երեք մասնաճիւղերի միջեւ։